मनेंद्रगढ़| प्रदेश कांग्रेस कमेटी के सदस्य गुलाब कमरो ने अज्ञात व्यक्ति की शिकायत एसडीओपी से की। उन्होंने शिकायत में बताया कि कोई व्यक्ति पूर्व केंद्रीय राज्यमंत्री डॉ. चरण दास महंत एवं कांग्रेस पार्टी की छवि पंपलेट के माध्यम से धूमिल कर रहा है। कांग्रेस नेता ने अपनी शिकायत में कहा कि 5 अगस्त की रात्रि कुछ असामाजिक शरारती तत्वों के ने केल्हारी एवं भरतपुर में पंपलेट चिपकाकर एवं दुकानों में डालकर पूर्व केंद्रीय राज्यमंत्री डॉ. चरण दास महंत एवं कांग्रेस पार्टी की छवि धूमिल करने का प्रयास किया। उन्होंने कहा कि केल्हारी एवं भरतपुर में मार्केट की दुकानों में लगे सीसी कैमरा में संंबंधित व्यक्ति एवं उपयोग किए जाने वाले वाहन को वीडियो के माध्यम से तत्काल कार्रवाई कर देखा जा सकता है। उन्होंने उक्त कार्य में संलिप्त व्यक्तियों तथा उक्त पंपलेट किसके द्वारा एवं किस प्रिंटिंग प्रेस में छापी गई है इसकी जांच कर संबंधितों के विरुद्ध कार्रवाई की मांग की है।